title: "An\u00f8 (F\u00f6riskep,1963)"
text: "Di An\u00f8 es en Krailtransportskep, wat twesken 1964 en 1976 \u00fcs F\u00f6riskep \u00f6n di Skepslinie twesken R\u00f6m en S\u00f6l' faart es.\n\n1963 - En nii Skep fuar Diirtern\nDi An\u00f8 waar fan di Rederiet Anholt A/S, \u00fcp Anholt bistelt, en des fing dit Skep uk \u00f6n di Juuni fan 1963 fan di L\u00f8land Verft AS, Leirvik i Sogn, Norweegen. Dit nii Skep waar twesken Gren\u00e5 en Anholt \u00f6n Deenemark \u00fcp Wai braacht, man da giar di Reederii pleite. Dit Skep waar hent\u00f6 di Dampskibsselskabet Torm A/S forkoopet en waar da twesken Kopenhaawen en Anholt iinset. Des skul noch en nii Linie uur, man dit slaageti ek rocht. Di Linie blef achter\u00f6n forsw\u00fcnen, en dit nii Skep wiar al we\u0111er aur.\n\n1964 - Lindinger Agro A/S en di F\u00f6riskeepen\nDit fing di Reeder Lindinger t\u00f6 weet, diar forskelig Skeepen en Linien her. Sin Lindinger Holding A/S her en \u00d6nerselskep, di Lindinger Agro A/S, en des koopeti di An\u00f8, diar jaa en Krailtransporterskep wiar. Hat k\u00fcr n\u00fc wiis, dat me Nuaten en Swinj ek olterfuul t\u00f6 fortiini wiar. Klaar es man, dat dit Skep bal naa Havneby stj\u00fc\u00fcrt waar, hur Lindinger jaa sent 1963 sin R\u00f8m\u00f8-Sylt-F\u00e6rgerii A/S \u00f6n di Gang t\u00f6 fo forsjukti. Diar wiar di R\u00f8m\u00f8 I, en Pasajiirskep al t\u00f6 litj uuren, en diar waanti uk di M\u00f6\u00f6gelkhair en faar Autos.\nEe\u0111er en kuurt Aurlech meenti Lindinger da, dat et jaa beeter wiar, wan di Autos en \"L\" k\u00f6\u00f6r skul \u00fcs wan di gaar ek me faar k\u00fcr. Di An\u00f8 her jaa rochts en lefts gurt D\u00fc\u00fcren en achtern en Rampi, diar em uk fuar Autos nem k\u00fcr. Diarom paset di Biteekning \"Ro-Ro\" uk ek akuraat; dit keent em jaa fan Skeepen, hur em fuarn \u00fcp- en achtern we\u0111er of k\u00f6\u00f6rt en t\u00f6beek.\nSa ging dit \u00f6n List fan Bakbuurd \u00fcp Skep en \u00f6n Havneby achtern we\u0111er \u00fct. Di \"Lindinger-Br\u00f6ch\" \u00f6n List giar uk ek om di Huk, \u00fcs dit deling es. Em k\u00fcr iinfach liik \u00fct diar hen k\u00f6\u00f6r.\nEe\u0111er en Tir fan't \u00dctprobiarin waar fan di An\u00f8 di An\u00f8 Lindinger maaket (1966), en t\u00f6hop me di \"Sylt\", diar Lindinger uk g\u00fcnstig \"sjoten\" her, k\u00fcr em fan November 1966 \u00f6n 53 Autos me tau Skeepen faar.\nHat es ek gans klaar \u00fcttofinj, we'er di Sylt fuar di An\u00f8 k\u0101m, of we'er di jit en Sk\u00fc\u00fcr t\u00f6hop k\u00f6\u00f6rt sen. Di Sylt k\u00fcr jaa \u00fcp Slach trii Autos muar me fo, en j\u00fc wiar en Ro-Ro-F\u00f6ri, en waarskiints uk en Dopeljen-F\u00f6ri. Di nii R\u00f8m\u00f8 k\u0101m jaa ek jerer \u00fcs \u00f6n di Detsember 1967, en da k\u00fcr em jaa jit gauer me di Wain aur kum.\nEt jit, dat di An\u00f8 al 1967 t\u00f6 en Met-Skep ombecht uuren es.\n\n1976 - Di Rais giar naa D\u00fctskl\u00f6n'\n1976 waar di An\u00f8 naa Hamborig t\u00f6 di Deutsche Offshore GmbH forkoopet en bi di Schichau Seebeckwerev AG ombecht, dat em diarme wat \u00fctfinj k\u00fcr. Di nii noom wiar 'Tabasis.\n1983 waar diarfan di Oceanworker'', dit Skep waar jit jens ombecht en 1989 giar't wech fan D\u00fctskl\u00f6n naa St. Vincent \u00fcp di Grenadiinen Ail\u00f6nen. Diar waar j\u00fc 1996 t\u00f6 en Ro-Ro-F\u00f6riskep ombecht en es noch jit \u00f6n di Gang (Juuli 2013).\n\nLuki uk jir\n Di Admilal II \n \"fjordfaehren.de\" me gur Skeltern diarbi.\n \u00dcs Tabasis\n\nFutnooten\n\nSkeepen-Hemel"